เช็ก 29 เขตกทม. ระวังค่าฝุ่น PM2.5 เกินมาตรฐาน
เช็ก 29 เขตกทม. เฝ้าระวังค่าฝุ่นละออง PM2.5 เกินมาตรฐาน มคก./ลบ.ม. และมีแนวโน้มเพิ่มขึ้น เหตุสภาพอากาศปิด 
เช็ก 29 เขตกทม. เฝ้าระวังค่าฝุ่นละออง PM2.5 เกินมาตรฐาน มคก./ลบ.ม. และมีแนวโน้มเพิ่มขึ้น เหตุสภาพอากาศปิด
23 ม.ค. 2566

ผู้สื่อข่าวรายงานว่า กรุงเทพมหานคร (กทม.) รายงานผลการตรวจวัดค่าฝุ่นละออง PM 2.5 วันที่ 23 ม.ค. 66 เวลา 05.00-07.00 น. โดยศูนย์ข้อมูลคุณภาพอากาศกรุงเทพมหานคร ตรวจวัดได้ 31-68 ไมโครกรัมต่อลูกบาศก์เมตร (มคก./ลบ.ม.) คิดเป็นค่าเฉลี่ยของกรุงเทพมหานคร 49.0 มคก./ลบ.ม.
ทั้งนี้ ณ เวลา 07:00 น. ตรวจวัดได้ 34-68 มคก./ลบ.ม. โดยฝุ่นมีแนวโน้มเพิ่มขึ้น เมื่อเทียบกับเมื่อวานในช่วงเวลาเดียวกัน และพบว่าเกินค่ามาตรฐาน (ค่ามาตรฐานไม่เกิน 50 มคก./ลบ.ม.) จำนวน 29 พื้นที่ ได้แก่
ทั้งนี้ มีปัจจัยที่เกี่ยวข้อง คือ ตั้งแต่ช่วงวันที่ 20-26 ม.ค. 66 คาดว่าอากาศไม่ยกตัว อัตราการระบายอ่อนและไม่ดี (น้อยกว่า 2,000-4,000 m2/s) (ยกเว้นวันที่ 24 และ 25 อัตราการระบายอากาศดี) และอากาศปิดใกล้บริเวณผิวพื้น กับมีฝนบางพื้นที่ในวันที่ 24 และ 25 ส่งผลให้การสะสมของฝุ่นละออง PM2.5 ยังทรงตัว และวันนี้กรุงเทพฯ และปริมณฑลอากาศเย็นในตอนเช้า โดยอุณหภูมิจะสูงขึ้น
ช่วงวันที่ 23-24 และ 27-28 ม.ค. 66 พื้นที่กรุงเทพฯ และปริมณฑล ควรเฝ้าระวังการสะสมของฝุ่นละออง เนื่องจากสภาพอากาศที่นิ่งและปิด ประกอบกับมีมวลอากาศเย็นระลอกใหม่จากประเทศจีนแผ่เข้ามา โดยพื้นที่ที่ควรเฝ้าระวัง ได้แก่ พื้นที่กรุงเทพกลาง กรุงธนเหนือ และกรุงธนใต้